ลงอีก! พรุ่งนี้ OR-BCP ลดราคาเบนซิน-แก๊สโซฮอลล์ 40 สต.
OR-BCP ลดราคาเบนซิน-แก๊สโซฮอลล์ลิตรละ 40 สต. ส่วน E85-E20 ลด 60 สต. มีผลพรุ่งนี้เวลา 05.00 น. เป็นต้นไป
OR-BCP ลดราคาเบนซิน-แก๊สโซฮอลล์ลิตรละ 40 สต. ส่วน E85-E20 ลด 60 สต. มีผลพรุ่งนี้เวลา 05.00 น. เป็นต้นไป
29 พ.ย. 2565

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับราคาขายปลีกน้ำมันกลุ่มเบนซินและแก๊สโซฮอล์ทุกชนิดลง 0.40 บาท/ลิตร ยกเว้น E85 และ E20 ลดลง 0.60 บาท/ลิตร ส่วนกลุ่มดีเซลคงเดิม มีผลตั้งแต่วันพรุ่งนี้ (30 พ.ย. 65) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 42.16 บาท, แก๊สโซฮอล์ 95 ลิตรละ 34.75 บาท, แก๊สโซฮอล์ 91 ลิตรละ 34.48 บาท, E20 ลิตรละ 33.04 บาท และ E85 ลิตรละ 32.24 บาท
ส่วนน้ำมันพรีเมี่ยมดีเซล B7 ลิตรละ 43.66 บาท ขณะที่ดีเซล B20 และดีเซล B7 ราคาคงเดิม ลิตรละ 34.94 บาท
